avalehtAllikukivi raamatukoguAre raamatukoguAruvälja raamatukoguAudru raamatukoguHäädemeeste raamatukoguJõesuu raamatukoguJõõpre raamatukoguKabli raamatukoguKaisma raamatukoguKihnu raamatukoguKilingi-Nõmme raamatukoguKoonga raamatukoguLavassaare raamatukoguLibatse raamatukoguLindi raamatukoguLõpe raamatukoguMassiaru raamatukoguPaikuse raamatukoguPootsi raamatukoguPärnjõe raamatukoguPärnu-Jaagupi raamatukoguPärnu KeskraamatukoguSauga raamatukoguSaulepi raamatukoguSindi LinnaraamatukoguSuigu raamatukoguSurju raamatukoguSuurejõe raamatukoguTali raamatukoguTootsi raamatukoguTori raamatukoguTreimani raamatukoguTõhela raamatukoguTõstamaa raamatukoguUrge raamatukoguUulu raamatukoguVahenurme raamatukoguVarbla raamatukoguVihtra raamatukoguVõidula raamatukoguVõiste raamatukoguVändra raamatukogukaartPärnumaa raamatukogunduse ajalugustatistikaprojektistvaata veel
#000000
Jõõpre raamatukogu asutati 1921. aastal, asutamise initsiaatoriks ja organiseerijaks oli vallakirjutaja August Reimets. Vallavalitsuse rahadega soetatud raamatukogu asus Jõõpre vanas koolimajas. Ometi ei saanud laenutamine hoogu sisse, osa trükiseid läks kaduma ja töö soikus.
#000001
Uuesti alustati 1924. aastal ”Ärkaja” seltsi toetusel. Jõõpre kooli tööle tulnud noor energiline õpetaja Marie Kuusik võttis raamatute hoidmise ja laenutamise enda õlgadele. Nüüd asus raamatukogu vallamaja endises kohtutoas, mis letiga kaheks jaotati. Raamatud olid paigutatud leti taha inventarinumbrite järgi – iga raamatu seljale oli kleebitud number ja letil oli raamatute nimestik – ees number, siis autor ja teose pealkiri.
#000002
Lugeja valis nimekirjast raamatu ja raamatukoguhoidja leidis selle vastavalt numbrile riiulist. Lugejaid raamatute juurde ei lubatud. Laenutamise tähtaeg oli 2 nädalat. Kui tähtaeg üle läks, sai noomida või isegi trahvi nõuda.
#000003
Raha raamatute ostmiseks eraldas vallavalitsus ja haridusministeerium. Kirjandust telliti raamatukogu ja ”Ärkaja” seltsi poolt koostatud nimekirjade alusel.
#000004
1935. a kolis Jõõpre kool uude hoonesse, kus paralleelselt vallamajas asuva raamatukoguga hakkas tööle kooliraamatukogu.
#000007
Jõõpre kolhoosi kontor-klubi hoone valmimine 1968. aastal kujunes raamatukogu ajaloos suursündmuseks. Raamatukogu sai teisel korrusel 16m2 toa ja hiljem teisegi ruumi, kokku 40m2 põrandapinda.
#000009
2002. aastal avati Jõõpre raamatukogus AIP (avalik internetipunkt), mida kõik raamatukogu külastajad saavad kasutada.
#000010
2004. aastal sai raamatukogu juurde ka töötajaarvuti, mis võimaldas liitumise üleriigilise veebipõhise raamatukoguprogrammiga URRAM. Nüüd sai alustada kogu raamatufondi sisestamist programmi ja laenutamine hakkas toimuma läbi arvuti.
#000011
2007. aastal kolis raamatukogu teiselt korruselt alla rahvamaja saali kõrval olevasse jalutusruumi, kus raamatukogu kasutuses on nüüdseks 60 m2.
#000012
Raamatukogu sai uue põhimääruse 2009. a 2014. aastast on raamatukogul uus nõukogu. Raamatukogu tegevus on kajastatud valla arengukavas 2012-2025.
#000013
2016. aastast on Jõõpre raamatukogu lugejatele avatud 4 päeva nädalas.
#000014
Võimalik on laenutada raamatuid, ajalehti–ajakirju, kasutada avaliku internetipunkti arvutit koos ID-kaardi lugejaga, WiFi leviala, teha trükistest koopiat, printida.
#000015
Raamatukogud on ajas palju muutunud ja ei ole vaid raamatute hoiustamise ja laenutamise kohad. Raamatukogus saab sisukalt aega veeta, seal õpitakse ja õpetatakse, toimuvad kultuurisündmused ja ühistegevus.
#000016
Raamatukogu teeb koostööd kohaliku kooli ja lasteaiaga, samuti külaseltsiga.
#000017